《赵跃斋彭翰文两太史自滇南典试归饮余七一草堂酒酣跃斋出诗扇以赠诗乃试院作也依韵酬之》
清代·刘青芝

柴门花柳锁风烟，迎客檐前月正圆。四座欢声摇烛彩，三更杯正倒星躔。

论心漫许陈雷友，顾步终输李郭仙。入手青团光怪起，半天飞堕白云篇。

作者简介：（1676—?）河南襄城人，字芳草，号实天，晚号江村山人。刘青藜弟。雍正五年进士，官庶吉士，未几引疾归。闭户著述垂三十年。有《江村山人稿》、《尚书辨疑》、《学诗阙疑》、《古汜城志》等。